CELEX: C2004/217/18
Language: el
Date: 2004-08-28 00:00:00
Title: Απόφαση του Δικαστηρίου (τέταρτο τμήμα), της 8ης Ιουλίου 2004, στην υπόθεση C-400/03 (αίτηση για την έκδοση προδικαστικής αποφάσεως του tribunal d'instance du VIIe arrondissement de Paris): Waterman SAS κατά Directeur général des douanes et droits indirects (Κοινό δασμολόγιο — Συνδυασμένη Ονοματολογία — Δασμολογική κλάση — Θήκη για στυλογράφους)

28.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/10
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τέταρτο τμήμα)
   της 8ης Ιουλίου 2004
   στην υπόθεση C-400/03 (αίτηση για την έκδοση προδικαστικής αποφάσεως του tribunal d'instance du VIIe arrondissement de Paris): Waterman SAS κατά Directeur général des douanes et droits indirects (1)
   
   (Κοινό δασμολόγιο - Συνδυασμένη Ονοματολογία - Δασμολογική κλάση - Θήκη για στυλογράφους)
   (2004/C 217/18)
   Γλώσσα διαδικασίας: η γαλλική
   Στην υπόθεση C-400/03, με αντικείμενο αίτηση του tribunal d'instance du VIIe arrondissement de Paris (Γαλλία) προς το Δικαστήριο, κατ' εφαρμογήν του άρθρου 234 ΕΚ, με την οποία ζητείται στο πλαίσιο της διαφοράς που εκκρεμεί ενώπιον του αιτούντος δικαστηρίου μεταξύ Waterman SAS, πρώην Waterman SA, και Directeur général des douanes et droits indirects, η έκδοση προδικαστικής αποφάσεως ως προς τη συμφωνία των επεξηγηματικών σημειώσεων των διακρίσεων 4202 12 11 και 4202 12 19 της Συνδυασμένης Ονοματολογίας, που περιέχεται στην ανακοίνωση της Επιτροπής με τίτλο «Επεξηγηματικές σημειώσεις της συνδυασμένης ονοματολογίας των Ευρωπαϊκών Κοινοτήτων» (ΕΕ C 199, 2000, σ. 1), με τη Συνδυασμένη Ονοματολογία του κοινού δασμολογίου του παραρτήματος του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256, σ. 1), όπως τροποποιήθηκε από τον κανονισμό (ΕΚ) αριθ. 2263/2000 της Επιτροπής, της 13ης Οκτωβρίου 2000 (ΕΕ L 264, σ. 1), το Δικαστήριο (τέταρτο τμήμα), συγκείμενο από τους Cunha Rodrigues, πρόεδρο τμήματος, J.-P. Puissochet και K. Lenaerts (εισηγητή), δικαστές, γενική εισαγγελέας: C. Stix-Hackl, γραμματέας: L. Hewlett, κύρια υπάλληλος διοικήσεως, εξέδωσε στις 8 Ιουλίου 2004 απόφαση με το ακόλουθο διατακτικό:
   Η εξέταση του υποβληθέντος ερωτήματος δεν αποκάλυψε κανένα στοιχείο που θα μπορούσε να θίξει την ισχύ των επεξηγηματικών σημειώσεων των διακρίσεων 4202 12 11 και 4202 12 19 της Συνδυασμένης Ονοματολογίας, που περιέχονται στην ανακοίνωση της Επιτροπής με τίτλο «Επεξηγηματικές σημειώσεις της συνδυασμένης ονοματολογίας των Ευρωπαϊκών Κοινοτήτων».
   
      (1)  ΕΕ C 275 της 15.11.2003.